1.Napirendi pont
ELŐTERJESZTÉS

Csabdi Község Önkormányzat Képviselő-testületének

2026. július 14. napjára összehívott 

rendkívüli, nyílt ülésére
Az előterjesztés címe és tárgya: 
Döntés a Csabdi 086., 0102., 091/4. helyrajzi számú külterületi utak felújítása KAP-RD43-1-25 című pályázat keretében előleg kérelem benyújtásáról
A tárgykört rendező jogszabály:

· Magyarország helyi önkormányzatairól szóló 2011. évi CLXXXIX. törvény

· Az önkormányzat vagyonáról, a vagyonnal való rendelkezés és vagyonkezelés szabályairól szóló 10/2013. (VII. 31.) önkormányzati rendelet 
Előterjesztő:


Huszárovics Antal polgármester
Az előterjesztést készítette: 
Magyar Judit pályázati ügyintéző
Tisztelt Képviselő-testület!

Amint az a Tisztelt Képviselők előtt ismert támogatást nyertünk „a Csabdi 086., 0102., 091/4. helyrajzi számú külterületi utak felújítása KAP-RD43-1-25. azonosítószámú projekt megvalósítására. A kivitelező kiválasztása megtörtént, a szerződés aláírására is sor került, a kivitelezés 2026. augusztus hónapban várható. A projekt keretében lehetőségünk van a számlák kifizetéséhez a teljes projekt 50%-ának megfelelő 74.999.998,-Ft összegű előleget megigényelni. Az előlegigénylés benyújtásához szükséges a Képviselő-testület határozata is. 

Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.

Csabdi, 2026. július 13.
Tisztelettel:

   Huszárovics Antal

      polgármester
Határozati javaslat:

Csabdi Község Önkormányzat Képviselő-testületének

……./2026. (VII. 14.) határozata
a Csabdi 086., 0102., 091/4. helyrajzi számú külterületi utak felújítása KAP-RD43-1-25 című pályázat keretében előleg kérelem benyújtásáról

1)  Csabdi Község Önkormányzat Képviselő-testülete, mint a Csabdi 086., 0102., 091/4. hrsz.-ú külterületi utak tulajdonosa úgy dönt, hogy a „Külterületi helyi közutak fejlesztése” KAP-RD43-1-25. kódszámú pályázaton a Csabdi 086., 0102., 091/4. hrsz. utak felújítására elnyert 149.999.997,-Ft összegű támogatásból a Támogatói Okiratban meghatározott maximális mértékű 74.999.998,-Ft, azaz Hetvennégymillió-kilencszázkilencvenkilencezer-kilencszázkilencvennyolc forint összegű előleg igénylése érdekében kérelmet nyújt be. 
2) Csabdi Község Önkormányzat Képviselő-testülete megállapítja, hogy:


a.) A művelet megnevezése, a támogatási kérelemben megjelölttel összhangban; 



Külterületi utak fejlesztése Csabdi Község településén


b.) A művelet megvalósítási helyszínének pontos címe;



2064 Csabdi, külterület, 086 hrsz út hossza: 1107,52 m (szilárd 



burkolattal rend. helyi közút)



2064 Csabdi, külterület, 0102 hrsz út hossza: 929,43 m (szilárd 



burkolattal rend. helyi közút)



2064 Csabdi, külterület, 091/4 hrsz út hossza: 25,00 m (szilárd 



burkolattal rend. helyi közút)


c.) A művelet megvalósítási helyszínének helyrajzi száma; 


086, 0102 és 091/4 hrsz


d.) A felhívás kódszáma és címe; 



KAP-RD43-1-25 Külterületi utak fejlesztése


e.) A művelet összes költsége a támogatási kérelemmel megegyezően; 



160 398 925 Ft


f.) A műveletnek a támogatás szempontjából elszámolható költsége:



- a támogatási kérelemmel megegyezően: 157 894 735 Ft



- a támogatási okirattal megegyezően; 157 894 735 Ft


g.) A művelet teljes költségére vonatkozó önkormányzati önerő számszerű összege 


és forrásai (saját forrás, hitel, egyéb):



- a támogatási kérelemmel megegyezően: 10 398 926 Ft saját forrás



- a támogatási okirattal megegyezően; 7 894 737 Ft – 5%-os pályázati önerő


h.) A támogatási kérelem benyújtásakor az igényelt támogatás összege:



- a támogatási kérelemben foglaltakkal megegyezően; 149 999 998 Ft



- a megítélt támogatás a támogatási okirattal megegyezően: 149 999 997 Ft

3) Csabdi Község Önkormányzat Képviselő-testülete vállalja, hogy a 7.894.737,-Ft összegű önkormányzati  önerőt a 2026. évi költségvetésben biztosítja és gondoskodik az összeg elkülönítéséről.

4) Csabdi Község Önkormányzat Képviselő-testülete felhatalmazza a Polgármestert a pályázat megvalósításához szükséges dokumentumok és nyilatkozatok aláírására. 

Határidő:
azonnal

Felelős:
polgármester

